Seksuell trakassering

Seksuell trakassering eller seksuelle krenkelser, tidligere også omtalt som seksuell sjikane, er uønsket seksuell oppmerksomhet som oppleves som krenkende og plagsom for den som blir rammet.

Verbal trakassering kan omfatte seksuelle kommentarer. Ikke-verbal trakassering kan omfatte blikk, bevegelser, pornovisning og blotting. Fysisk trakassering kan omfatte berøring, klemmer og kyss som en ikke ønsker, eller grovere seksuelle overgrep som voldtekt eller forsøk på det.

Sextrakassering kan også skje på sosiale medier, i e-poster og mobilmeldinger med tekst eller bilder.

Sextrakassering i Norge

Ifølge diskrimineringsloven fra 2005 har arbeidsgivere plikt til å forhindre trakassering og sexovergrep i forbindelse med arbeidet.

I en spørreundersøkelse foretatt av Statistisk sentralbyrå om forhold i 2016, svarte sju prosent av de sysselsatte kvinnene i Norge, og to prosent av mennene, at de dette året ble utsatt for uønsket seksuell oppmerksomhet og kommentarer én gang i måneden eller oftere. Den mest utsatte yrkesgruppa var sykepleierne, med en andel på 17 prosent. En ny måling som ble gjennomført i et samarbeid mellom NRK og Norstat i kjølvannet av #MeToo-kampanjen høsten 2017, viste at 30 prosent av de spurte kvinnene og 11 prosent av mennene mente de var blitt utsatt for uønsket sexoppmerksomhet på jobb.

Se også

 Trakassering, krenkelser, mobbing
 Seksuelle overgrep
 Seksualforbrytelser
 Sexisme, kjønnsdiskriminering
 Machoisme, ekstrem mannssjåvinisme

 MeToo-kampanjen
 Hersketeknikker

Referanser

Eksterne lenker
 
 ung.no om seksuell trakassering 
 Søkbar digitalkopi av Einarsen, Raknes og Matthiesens Seksuell trakassering : bøllen og blondinen på norske arbeidsplasser (Sigma forlag, 1993)
Søkbar digitalkopi av Sissel Frøbergs Stopp seksuell trakassering på jobben (Tiden, 1992)

Likestilling
Seksualforbrytelser
Forskjellsbehandling
Mellommenneskelige konflikter